Cecilie Grydeland Lundsholt

**Cecilie Grydeland Lundsholt** er en norsk teatersjef, dramatiker og regissør. 

## Utdannelse
I 2005 gikkk Lundsholt ut fra The Rose Bruford College i England etter endt skuespillerutdannelse. 

## Kunstnerisk virke
Etter utdannelsen startet Lundsholt Prøysenfestivalen i samarbeid med Morten Joachim, Ane Skumsvoll og Prøysenhuset på Ringsaker, og i perioden 2006–2010 var hun aktiv i festivalen både som skuespiller, dramatiker, dramaturg og produsent. Parallelt drev hun i perioden 2006–2009, sammen med Morten Joachim, scenen «Soria under Moria Teater» i Soria Moria på Torshov i Oslo. Dette var en profesjonell teaterscene som satte opp familieforestillinger som *Ramperim* av Roald Dahl, *Trylledrikken* av Michael Ende og nyskrevet norsk dramatikk. 

Som skuespiller har Lundsholt medvirket i over 35 teaterproduksjoner i perioden 2005–2015, blant annet på Teater Innlandet, Brageteatret, Hålogaland Teater og Soria under Moria Teater, og også i co-produksjoner med Figurteatret i Nordland (FiN) og Østfold Teater. I 2014 var hun med i produksjonen *[[Trollmannen fra Oz (musikal)|Trollmannen fra Oz]]*, som i 2015 vant Heddaprisen for beste forestilling for barn. 

Etter 2015 har Lundsholt hovedsakelig arbeidet som kunstnerisk leder og teatersjef, samtidig som hun har fortsatt sitt virke som dramatiker og regissør. 

I 2015 ble Lundsholt ansatt som kunstnerisk leder for Barneteatret Vårt i 2015. Barneteatret Vårt hadde kontor, prøvelokalar og scene i Ålesund. I 2017 skiftet avdelingen namn til Teatret Vårt avd. scenekunst for barn og unge. Flere av produksjonene hun hadde ansvaret for der ble nominert til ulike Heddapriser: oppsetningen *[[Othello]]* ble nominert i kategorien beste barne- og ungdomsforestilling, og forestillingens regissør – som også hadde tilrettelagt Shakespeares tekst – ble nominert til Heddaprisen for «Beste scenetekst» samme år. Produksjonen *Hamlets pappa er et spøkelse* i regi av Martin Rosengardten ble nominert til Heddaprisen 2017 i klassen for beste barneforestilling. I 2019 vant *Mio, min Mio* i regi av Hilde Brinchman Heddaprisen for beste barneforestilling. 

Amund Grimstad trakk 29. desember 2017 fram Barneteatret Vårt i *[[Klassekampen]]*: «*Under Cecilie Lundsholts leiing er Barneteatret Vårt i ferd med å revolusjonere scenekunsten for barn. I eit utal sjangermessig ulike produksjonar har dei laga eksperimentelt og godt teater.*» Som dramatiker skriver Lundsholt først og fremst for teater, men hun har også skrevet en kortfilm-septologi. Hun skriver både på bokmål og på nynorsk. Etterhvert begynte hun å utforske spillstruktur som teaterdramaturgi. I 2018 skrev og utviklet hun appen «Hvem er du?» i samarbeid med Kulturtanken, DKS Møre og Romsdal og Teatret Vårt. Hun har også utviklet to pilotprosjekter som forsket på interaktiv litteratur for barn og på forskjellene mellom litteratur og dataspill.

Som regissør har Lundsholt lang erfaring med å skape stedsspesifikke, interaktive, immersive verk. Ett eksempel på dette er produksjonen *Inn i det ukjente – skrekkteater i ei campingvogn*, som turnerte med Den kulturelle skolesekken i fem år og besøkte teaterfestivaler i Norge og i utlandet. Et annet eksempel er *Traitor – interaktivt vandreteater i offentlege bygg*, som fikk terningkast 5 i *[[Dagbladet]]* i 2017. Lundsholt har eksperimentert særlig med teater og ny teknologi, både gjennom EU-prosjektet «Platform Shift+» og siden 2021 med prosjektene «Teater og digitalisering I» og «Teater og digitalisering II», som ble avsluttet med den prisbelønte oppsetningen *Torn og Rose i Eventyrland*, som har vunnet flere europeiske priser for sitt nyskapende arbeid med å blande såkalt utvidet virkelighet (*Augmented Reality*) med teater.

Et særleg viktig prosjekt for Lundsholt i det frie feltet var *DeSK*-prosjektet som hun drev sammen med Lene Therese Teigen og Nina Irendotter. DeSK-prosjektet stod bak produksjonen *Dette Skrev Kvinder*, som de beskrev slik: «I vår teaterhistorie finnes det kvalitetsdramatikk som ikke har fått bli stående for ettertiden. *DeSK-prosjektet* jobbet med å sette fokus på glemt dramatikk fra det moderne gjennombruddet på slutten av 1800 - tallet.» Prosjektet hentet frem tekster fra 21 dramatikarar som hadde skrevet over 80 teaterstykker i Henrik Ibsens samtid, og som ble oppført i både Christiania, Stockholm, Göteborg og København. *DeSK* arrangerte internasjonale seminerer som resulterte i nyutgivelse av flere av stykkene i samarbeid med Transit forlag. Prosjektet deltok på Ibsenfestivalen 2010 med lesinger og debatter, og arrangerte flere dramatiserte lesinger. 

## Teatersjef 2021–2025
I 2021 tiltrådte Lundsholt stillingen som teatersjef for Teater Vestland. Hun gikk av i januar 2025.

## Stipender

* 2006, 2012 og 2014: Statens kunstnerstipend – diversestipend
* 2008 og 2009: Statens Kunstnerstipend – arbeidsstipend for skuespillere
* 2012: Oslo Kommunes Kunstnerstipend – diversestipend
* 2015: Oslo Kommunes internasjonale kunstnerutvekslingsstipend
* 2019: Statens Kunstnerstipend – arbeidsstipend for dramatikere

## Referanser


## Eksterne lenker
* 
*